**LĒMUMS**

Liepājā

|  |  |
| --- | --- |
| 2024. gada 22. februārī | Nr.34/2  (prot. Nr.2, 2.§) |

Par tehniskās dokumentācijas izstrādi

publiskās infrastruktūras izveidei

Klaipēdas ielas mājokļu apbūves

teritorijā, Liepājā

Pamatojoties uz Pašvaldību likuma 4. panta pirmās daļas 3. punktu un 73. panta pirmo daļu, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna projektu Nr.JPr\_15 “Teritorijas revitalizācija mājokļu infrastruktūras izveidei Liepājā”, Liepājas valstspilsētas pašvaldības domes 2023. gada 23. marta lēmumu Nr.74/3 “Par lokālplānojuma un saistošo noteikumu apstiprināšanu zemesgabalam Klaipēdas iela 138, Liepāja”, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atbalstīt tehniskās dokumentācijas izstrādi publiskās infrastruktūras izveidei Klaipēdas ielas mājokļu apbūves teritorijā, Liepājā.

2. Liepājas Centrālās administrācijas Finanšu pārvaldei plānot dokumentācijas izstrādei nepieciešamo finansējumu Liepājas valstspilsētas pašvaldības budžetā.

3. Uzdot Liepājas Centrālās administrācijas Attīstības pārvaldei un Liepājas Komunālajai pārvaldei koordinēt tehniskās dokumentācijas izstrādes procesu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Liepājas Nekustamā īpašuma pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas valstspilsētas pašvaldības domes priekšsēdētājam | |